[pic] | COMISIA COMUNITĂŢILOR EUROPENE |

Bruxelles, 4.6.2007

COM(2007) 289 final

Propunere de

REGULAMENT AL CONSILIULUI

privind deschiderea şi modul de gestionare a unor contingente tarifare comunitare autonome pentru anumite produse pescăreşti pentru perioada 2007 - 2009

(prezentată de Comisie)

EXPUNERE DE MOTIVE

1) CONTEXTUL PROPUNERII |

Motivele şi obiectivele propunerii/Context general Regulamentul (CE) nr. 379/2004 al Consiliului din 24 februarie 2004 de stabilire a contingentelor tarifare comunitare autonome pentru anumite produse pescăreşti pentru perioada 2004-2006 a expirat la 31.12.2006. Propunerea vizează introducerea unui regim similar pentru anii 2007/2009, ţinând seama în mod corespunzător de nevoile de aprovizionare şi de circumstanţele generale existente pentru această perioadă. Este în interesul UE să mărească anumite contingente tarifare autonome existente, dat fiind că industriile prelucrătoare din anumite state membre se confruntă cu dificultăţi majore în procurarea în cantităţi suficiente a anumitor produse pescăreşti de origine comunitară. Pentru a depăşi penuria de materii prime, industria foloseşte produse de substituţie provenite din ţări terţe. Având în vedere modificarea nevoilor de aprovizionare, propunerea conţine anumite contingente noi şi, după caz, anumite contingente modificate, în timp ce alte contingente nu au fost prelungite. |

Dispoziţii în vigoare în sfera de aplicare a propunerii Regulamentul (CE) nr. 379/2004 al Consiliului din 24 februarie 2004 de stabilire a contingentelor tarifare comunitare autonome pentru anumite produse pescăreşti pentru perioada 2004-2006. |

Coerenţa cu celelalte politici şi obiective ale Uniunii În conformitate cu politicile din domeniul agriculturii, al pescuitului, al comerţului, al dezvoltării şi al relaţiilor externe. Prezenta propunere nu are efecte negative asupra ţărilor în curs de dezvoltare care beneficiază de un acord comercial preferenţial cu UE (cum ar fi regimul SPG sau ACP). |

2) CONSULTAREA PăRţILOR INTERESATE şI STUDIU DE IMPACT |

Consultarea părţilor interesate |

Metode de consultare, principalele sectoare vizate şi profilul general al respondenţilor Consultarea statelor membre prin intermediul Comitetului de gestionare pentru produsele pescăreşti şi al Comitetului consultativ pentru pescuit şi acvacultură. Consultări prin intermediul unor contacte informale cu industria din UE (Asociaţia producătorilor din sectorul pescuitului din UE, Federaţia organizaţiilor naţionale ale importatorilor şi exportatorilor de peşte) Rezumatul răspunsurilor şi modul în care acestea au fost luate în considerare Măsurile propuse beneficiază de sprijinul marii majorităţi a statelor membre. |

Obţinerea şi utilizarea expertizei |

Domenii ştiinţifice/de expertiză pertinente Experţi care reprezintă statele membre în Comitetul de gestionare pentru produsele pescăreşti Metodologia utilizată Consultare deschisă Principalele organizaţii consultate/principalii experţi consultaţi Experţi desemnaţi de fiecare stat membru Consultarea Comitetului de gestionare pentru produsele pescăreşti la 6 aprilie 2006, 8 iunie 2006 şi 21 septembrie 2006. Consultarea grupului de lucru III (Pieţe şi politică comercială) al Comitetului consultativ pentru pescuit şi acvacultură la 10 octombrie 2006. Întâlnire cu părţile interesate din Comunitate la 20 martie 2006: Asociaţia producătorilor din sectorul pescuitului din UE (AIPCE) şi Federaţia organizaţiilor naţionale ale importatorilor şi exportatorilor de peşte (CEP) Sinteza avizelor primite şi utilizate Nu a fost menţionată existenţa unor riscuri potenţiale grave cu consecinţe ireversibile. Mijloace utilizate pentru ca avizele experţilor să fie accesibile publicului Publicarea propunerii |

Studiu de impact Nu se aplică. Propunerea nu este inclusă în programul de lucru şi legislativ al Comisiei pentru 2006. |

3) ELEMENTELE JURIDICE ALE PROPUNERII |

Sinteza măsurilor propuse Propunere de regulament privind deschiderea şi modul de gestionare a contingentelor tarifare comunitare autonome pentru anumite produse pescăreşti pentru perioada 2007 - 2009 |

Temei juridic Articolul 26 din Tratatul CE |

Principiul subsidiarităţii Propunerea intră sub incidenţa competenţei exclusive a Comunităţii. În consecinţă, principiul subsidiarităţii nu se aplică. |

Principiul proporţionalităţii Propunerea respectă principiul proporţionalităţii din următoarele motive: |

Este necesară adoptarea unor măsuri de atenuare a penuriei grave în aprovizionare cu care se confruntă industria prelucrătoare pentru următoarea perioadă trienală care începe în 2007. |

Aceste măsuri sunt conforme cu principiile simplificării procedurilor pentru operatorii care desfăşoară activităţi de comerţ exterior şi cu comunicarea Comisiei privind suspendările şi contingentele tarifare autonome (98/C 128/02). |

Alegerea instrumentelor |

Instrumente propuse: regulament. |

Alte mijloace nu ar fi potrivite, deoarece: în temeiul articolului 26 din Tratatul CE, suspendările şi contingentele tarifare autonome se aprobă de către Consiliu, hotărând cu majoritate calificată, pe baza unei propuneri a Comisiei. Pentru a asigura uniformitatea dispoziţiilor şi aplicabilitatea lor directă în întreaga Comunitate, este necesar un regulament. |

4) INCIDENţA BUGETARă |

Taxe vamale nepercepute în valoare netă de 49 467 450 EUR. |

5) INFORMAţII SUPLIMENTARE |

Spaţiul Economic European Actul propus prezintă interes pentru SEE şi, prin urmare, ar trebui extins la Spaţiul Economic European. |

Propunere de

REGULAMENT AL CONSILIULUI

privind deschiderea şi modul de gestionare a unor contingente tarifare comunitare autonome pentru anumite produse pescăreşti pentru perioada 2007 - 2009

(Text cu relevanţă pentru SEE)

CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul 26,

având în vedere propunerea Comisiei[1],

întrucât:

1. În prezent, aprovizionarea Comunităţii cu anumite produse pescăreşti depinde de importuri din ţări terţe. Este în interesul Comunităţii să se suspende, parţial sau în totalitate, taxele vamale aplicabile produselor în cauză, în limita unor contingente tarifare comunitare cu volume adecvate. Pentru a nu influenţa negativ perspectivele de dezvoltare a acestui tip de producţie în Comunitate şi asigurând, în acelaşi timp, o aprovizionare satisfăcătoare a industriilor interesate, trebuie să se deschidă astfel de contingente tarifare cu taxe variabile în funcţie de sensibilitatea produselor în cauză pe piaţa comunitară.

2. Ar trebui să se garanteze accesul egal şi continuu al tuturor importatorilor din Comunitate la contingentele respective, precum şi aplicarea neîntreruptă a nivelurilor prevăzute pentru aceste contingente la toate importurile produselor în cauză în toate statele membre, până la epuizarea contingentelor.

3. Pentru a asigura eficacitatea gestionării comune a contingentelor respective, statele membre pot fi autorizate să extragă din volumele contingentare cantităţile necesare corespunzătoare importurilor lor efective. Dat fiind că acest mod de gestionare necesită o colaborare strânsă între statele membre şi Comisie, aceasta trebuie, în special, să poată monitoriza ritmul în care se epuizează volumele contingentare şi trebuie să informeze statele membre cu privire la aceasta.

4. Regulamentul (CEE) nr. 2454/93 al Comisiei din 2 iulie 1993 de stabilire a unor dispoziţii de aplicare a Regulamentului (CEE) nr. 2913/92 al Consiliului de instituire a Codului Vamal Comunitar[2] prevede un sistem de gestionare a contingentelor tarifare care respectă ordinea cronologică a datelor de acceptare a declaraţiilor de punere în liberă circulaţie. Contingentele tarifare deschise prin prezentul regulament ar trebui gestionate de autorităţile Comunităţii şi de statele membre în conformitate cu sistemul menţionat anterior.

5. Având în vedere că Regulamentul (CE) nr. 379/2004 al Consiliului din 24 februarie 2004 privind deschiderea si modul de gestionare a contingentelor tarifare comunitare autonome pentru anumite produse pescăreşti a expirat la 31.12.2006, nu au fost disponibile contingente tarifare autonome pentru perioada cuprinsă între 1.1.2007 şi data intrării în vigoare a prezentului regulament. În afară de aceasta, având în vedere că toate contingentele deschise prin prezentul regulament fac obiectul unor condiţii de utilizare finală pentru a putea beneficia de tratamentul tarifar favorabil, punerea în aplicare retroactivă a prezentului regulament nu este posibilă. Prin urmare, pentru a asigura o anumită continuitate cu sistemul contingentar anterior, ar trebui prevăzut un sistem nou care să permită acordarea unei reduceri la taxele de import pentru produsele pescăreşti care au fost puse în liberă circulaţie între 1.1.2007 şi data intrării în vigoare a prezentului regulament şi care ţine seama în mod corespunzător de condiţiile de utilizare finală şi de cantităţile disponibile ale contingentelor specifice,

ADOPTĂ PREZENTUL REGULAMENT:

Articolul 1

6. Taxele de import pentru produsele menţionate în anexă se suspendă, în limitele contingentelor tarifare, la nivelurile prevăzute pentru perioadele menţionate şi până la volumele indicate.

7. Importurile de produse menţionate în anexă fac obiectul contingentelor prevăzute la alineatul (1) numai în cazul în care valoarea în vamă declarată este cel puţin egală cu preţurile de referinţă stabilite sau care urmează să fie stabilite în conformitate cu articolul 29 din Regulamentul (CE) nr. 104/2000 al Consiliului din 17 decembrie 1999 privind organizarea comună a pieţelor în sectorul produselor pescăreşti şi de acvacultură[3].

Articolul 2

Contingentele tarifare menţionate la articolul 1 sunt gestionate de Comisie în conformitate cu dispoziţiile articolelor 308 a, 308 b şi 308 c din Regulamentul (CEE) nr. 2454/93.

Articolul 3

Statele membre şi Comisia colaborează strâns pentru a asigura respectarea prezentului regulament.

Articolul 4

8. Taxele vamale pentru produsele pescăreşti puse în liberă circulaţie între 1.1.2007 şi data intrării în vigoare a prezentului regulament, care ţin de sfera de aplicare a unuia dintre contingentele tarifare enumerate în anexă, pot fi reduse la cererea declarantului, în conformitate cu nivelurile taxelor stabilite.

9. Cererea se depune în termen de patru săptămâni de la data intrării în vigoare a prezentului regulament la biroul vamal responsabil de punerea în liberă circulaţie a produsului în cauză, indicându-se contingentul vizat. Cererea trebuie să fie însoţită de toate documentele relevante care dovedesc dincolo de orice îndoială justificată că produsul importat ţine de sfera de aplicare a contingentului şi că a fost sau urmează să fie utilizat în conformitate cu condiţiile de utilizare finală stabilite în anexă pentru contingentul tarifar respectiv.

10. Prezentul articol se aplică numai în cazul în care echilibrul contingentului tarifar relevant permite acest lucru la data acceptării cererii justificate în mod corespunzător. Articolele 308 a, 308 b şi 308 c din Regulamentul (CEE) nr. 2454/93 se aplică mutatis mutandis .

Articolul 5

Prezentul regulament intră în vigoare în a treia zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale şi se aplică direct în toate statele membre.

Adoptat la Bruxelles,

Pentru Consiliu

Preşedintele

ANEXĂ

Nr. de ordine | Cod NC | Cod TARIC | Descriere | Volum contingentar anual (în tone) | Taxă contingentară | Perioadă contingentară |

09.2759 | ex 0302 50 10 ex 0302 50 90 ex 0303 52 10 ex 0303 52 30 ex 0303 52 90 | 20 10 10 10 10 | Cod (Gadus morhua, Gadus ogac, Gadus macrocephalus), fără ficaţi şi icre şi lapţi, proaspăt, refrigerat sau congelat, destinat prelucrării (a) (b) | 80 000 | 0% | 1.1.2007 – 31.12.2009 |

09.2765 | ex 0305 62 00 ex 0305 69 00 | 20 25 29 10 | Cod (Gadus morhua, Gadus ogac, Gadus macrocephalus) şi peşti din specia Boreogadus saida, săraţi sau în saramură, dar neuscaţi sau neafumaţi, destinaţi prelucrării (a) (b) | 10 000 | 0% | 1.1.2007 – 31.12.2009 |

09.2761 | ex 0304 29 91 ex 0304 29 99 ex 0304 99 99 | 10 41 81 60 81 | Grenadier albastru (Macruronus spp.), fileuri congelate şi alte tipuri de carne, destinate prelucrării (a) (b) | 20 000 | 0% | 1.1.2007 – 31.12.2009 |

09.2760 | ex 0303 78 11 ex 0303 78 12 ex 0303 78 13 ex 0303 78 19 ex 0303 78 90 ex 0303 79 93 | 10 10 10 11 81 10 10 | Merluciu (Merluccius spp. cu excepţia Merluccius merluccius, Urophycis spp.) şi ţipar roz (Genypterus blacodes), congelaţi, destinaţi prelucrării (a) (b) | 15 000 | 0% | 1.1.2007 – 31.12.2009 |

09.2766 | ex 0304 29 99 ex 0304 99 99 | 71 91 | Putasu sudic (Micromesistius australis), fileuri congelate şi alte tipuri de carne, destinate prelucrării (a) (b) | 2 000 | 0% | 1.1.2007 – 31.12.2009 |

09.2770 | ex 0305 63 00 | 10 | Hamsii (Engraulis anchoita), sărate sau în saramură, dar neuscate şi neafumate, destinate prelucării (a) (b) | 10 000 | 0% | 1.1.2007 – 31.12.2009 |

09.2788 | ex 0302 40 00 ex 0303 51 00 ex 0304 19 97 ex 0304 99 23 | 10 10 10 10 | Heringi (Clupea harengus, Clupea pallasii), cu o greutate de peste 100 g bucata sau fâşii cu o greutate de peste 50 g bucata, cu excepţia ficaţilor, icrelor şi lapţilor, destinaţi prelucrării (a) (b) | 20 000 | 0% | 1.10.2007 – 31.12.2007 1.10.2008 – 31.12.2008 1.10.2009 – 31.12.2009 |

09.2792 | ex 1604 12 99 | 10 | Heringi condimentaţi şi/sau în oţet, în saramură, conservaţi în butoiaşe, cu o greutate netă scursă de cel puţin 70 kg, destinaţi prelucrării (a) (b) | 10 000 | 6% | 1.1.2007 – 31.12.2009 |

09.2790 | ex 1604 14 16 | 20 30 95 | Fileuri denumite „spate” din toni şi toni dungaţi, destinate prelucrării (a) (b) | 10 000 | 6% | 1.1.2007 – 31.12.2009 |

09.2762 | ex 0306 11 10 ex 0306 11 90 | 10 10 | Languste (Palinurus spp., Panulirus spp., Jasus spp.), congelate, destinate prelucrării (a) (b) (c) | 1 500 | 6% | 1.1.2007 – 31.12.2009 |

09.2794 | ex 1605 20 10 ex 1605 20 99 | 50 45 | Creveţi din specia Pandalus borealis, fierţi şi decorticaţi, destinaţi prelucrării (a) (b) (d) | 20 000 | 6% | 1.1.2007 – 31.12.2009 |

09.2785 | ex 0307 49 59 ex 0307 99 11 | 10 10 | Tuburi de calmari (Ommastrephes spp. - cu excepţia Ommastrephes sagittatus - Nototodarus spp., Sepioteuthis spp.) şi Illex spp., congelate, cu piele şi înotătoare, destinate prelucrării (a) (b) | 45 000 | 0% | 1.1.2007 – 31.12.2009 |

09.2786 | ex 0307 49 59 ex 0307 99 11 | 20 20 | Calmari (Ommastrephes spp. - cu excepţia Ommastrephes sagittatus -, Nototodarus spp., Sepioteuthis spp.) şi Illex spp., congelaţi, fie întregi, fie tentacule şi înotătoare, destinaţi prelucrării (a) (b) | 1 500 | 0% | 1.1.2007 – 31.12.2009 |

09.2772 | ex 0304 99 10 | 10 | Surimi, congelat, destinat prelucrării (a) (b) | 55 000 | 0% | 1.1.2007 – 31.12.2009 |

09.2774 | ex 0304 29 58 | 10 | Merluciu (Merluccius productus), fileuri congelate destinate prelucrării (a) (b) | 15 000 | 4% | 1.1.2007 – 31.12.2009 |

09.2776 | ex 0304 29 21 ex 0304 29 29 ex 0304 99 31 ex 0304 99 33 | 10 20 10 10 | Cod, (Gadus morhua, Gadus macrocephalus), fileuri congelate şi carne, destinate prelucrării (a) (b) | 20 000 | 0% | 1.1.2007 – 31.12.2009 |

09.2778 | ex 0304 29 99 ex 0304 99 99 | 65 65 | Limbă de mare, fileuri congelate şi alte tipuri de carne de peşte, (Limanda aspera, Lepidopsetta bilineata, Pleuronectes quadrituberculatus) destinate prelucrării (a) (b) | 5 000 | 0% | 1.1.2007 – 31.12.2009 |

(a) Încadrarea în această subpoziţie se face sub rezerva îndeplinirii condiţiilor stabilite de dispoziţiile de drept comunitar în domeniu [a se vedea articolele 291-300 din Regulamentul (CEE) nr. 2454/93 al Comisiei — JO L 253, 11.10.1993, p. 1 şi modificările ulterioare]. (b) Acest contingent este disponibil pentru produsele destinate a fi supuse oricărei operaţiuni, cu excepţia cazului în care sunt destinate să fie supuse exclusiv uneia sau mai multora dintre următoarele operaţiuni: - curăţare, eviscerare, îndepărtarea cozii sau a capului, - tranşare (se exclud tranşarea în inele, filetarea, obţinerea de fâşii sau tranşarea de blocuri congelate ori separarea blocurilor congelate din fileuri intercalate), - eşantionare, triere, - etichetare, - ambalare, - refrigerare, - congelare, - congelare rapidă, - decongelare, separare. Contingentul nu este disponibil pentru produsele destinate a fi supuse, în plus, unor tratamente (operaţiuni) care conferă dreptul la contingent, în cazul în care aceste tratamente (operaţiuni) sunt realizate la nivelul vânzării cu amănuntul sau în alimentaţia publică. Reducerea taxelor vamale se aplică numai în cazul peştilor destinaţi consumului uman. (c) Produsele încadrate la codurile NC 0306 11 10 10 şi 0306 11 90 10 îndeplinesc, cu toate acestea, condiţiile pentru contingent în cazul în care fac obiectul al cel puţin uneia dintre operaţiunile următoare: - segmentarea langustei congelate, - aplicarea unui tratament termic în cazul langustei congelate în vederea eliminării deşeurilor interne. (d) Produsele încadrate la codurile NC 1605 20 10 şi 605 20 99 45 îndeplinesc, cu toate acestea, condiţiile pentru contingent în cazul în care fac obiectul următoarei operaţiuni: - aplicarea unui tratament de prelucrare prin atmosferă modificată în cazul crevetelor, tratament definit de Directiva privind aditivii alimentari alţii decât coloranţii şi îndulcitorii (95/2/CE din 20 februarie 1995) |

FIŞĂ FINANCIARĂ LEGISLATIVĂ PENTRU PROPUNERILE CU IMPACT BUGETAR STRICT LIMITAT LA VENITURI

1. DENUMIREA PROPUNERII:

Propunere de regulament al Consiliului privind deschiderea şi modul de gestionare a unor contingente tarifare comunitare autonome pentru anumite produse pescăreşti pentru perioada 2007 - 2009

2. LINII BUGETARE:

Capitolul şi articolul: capitolul 12, articolul 120

Suma înscrisă în buget pentru anul 2007: 15 287,9 MEUR

3. IMPACTUL FINANCIAR

( Propunere fără impact financiar

x Propunere fără impact financiar asupra cheltuielilor, dar cu impact financiar asupra veniturilor - efectul este următorul:

(milioane EUR – cu o zecimală)

Linie bugetară | Venituri[4] | Anul 2007 |

Articolul 120 | Impact asupra resurselor proprii | - 49,5/an |

4. MĂSURI ANTIFRAUDĂ

Controlul utilizării finale a anumitor produse care fac obiectul prezentului regulament va fi efectuat în conformitate cu articolele 291-300 din Regulamentul (CEE) nr. 2454/93 al Comisiei de stabilire a unor dispoziţii de aplicare a Codului Vamal Comunitar.

5. ALTE OBSERVAŢII

Dat fiind că sistemul anterior de contingente tarifare autonome a expirat la 31 decembrie 2006, propunerea vizează asigurarea continuităţii şi introducerea unui regim similar, ţinând seama în mod corespunzător de nevoile de aprovizionare şi circumstanţele generale.

Prezenta propunere conţine modificările care trebuie aduse anexei la regulamentul care nu mai este aplicabil, pentru a ţine seama de următoarele:

1. cereri de creşteri şi modificări ale descrierii produselor din contingentele tarifare autonome care au fost prezentate şi acceptate;

2. modificări ale posibilităţilor de pescuit şi evoluţii ale pieţei care au determinat penuria în aprovizionare

Costul estimat al operaţiunii

Pe baza celor mai recente statistici complete (2005), impactul asupra pierderii veniturilor rezultând din prezentul regulament poate fi prin urmare estimat la 66,0 MEUR pentru primul an al perioadei trienale care începe în 2007. Suma indicată a fost calculată, în general, pe baza nivelurilor taxelor vamale MFN şi constituie un nivel maxim, având în vedere că Comunitatea acordă diverse facilităţi în materie de taxe vamale diferitelor grupe de ţări terţe. Prin urmare, pierderea actuală de venituri tinde să reprezinte sume mai mici, dat fiind că MFN nu se aplică constant. Cu toate acestea, suspendările acordate de organizarea comună a pieţei au fost luate în considerare în calcularea pierderii de venituri.

09.2760 | 15.000 | 15 | 0 | 2.497 | 5.618.059 |

09.2761 | 20.000 | 3,5 (2) | 0 | 1.920 | 1.343.992 |

09.2762 | 1.500 | 12,5 | 6 | 16.921 | 1.649.818 |

09.2765 | 10.000 | 13 | 0 | 3.721 | 4.837.104 |

09.2766 | 2.000 | 7,5/15 medie = 11,25 | 0 | 1.807 | 406.615 |

09.2770 | 10.000 | 10 | 0 | 1.482 | 1.481.705 |

09.2772 | 55.000 | 3,5 (3) | 0 | 1.547 | 2.977.386 |

09.2785 | 45.000 | 8 | 0 | 2.613 | 9.405.825 |

09.2786 | 1.500 | 8 | 0 | 1.327 | 159.210 |

09.2788 | 20.000 | 15 | 0 | 632 | 1.896.506 |

09.2790 | 10.000 | 24 | 6 | 3.143 | 5.658.073 |

09.2792 | 10.000 | 20 | 6 | 1.656 | 2.319.039 |

09.2794 | 20.000 | 20 | 6 | 4.685 | 13.116.812 |

Nou 1 Merluciu, fileuri congelate | 15.000 | 6,1 | 4 | 1.588 | 500.213 |

Nou 2 Cod, fileuri congelate şi carne | 20.000 | 7,5 | 0 | 4.292 | 6.437.413 |

Nou 3 Limbă de mare, fileuri congelate şi carne | 5.000 | 15 | 0 | 2.962 | 2.221.465 |

TOTAL | | | | |65.956.562 | |(1) Suspendarea taxelor din tariful vamal comun de la 12% la 3% pentru prelucrare (Regulamentul 104/2000)(2) Suspendarea taxelor din tariful vamal comun de la 7,5% la 3,5% pentru prelucrare (Regulamentul 104/2000)(3) Suspendarea taxelor din tariful vamal comun de la 15% la 3,5% pentru prelucrare (Regulamentul 104/2000)Sursă: Eurostat COMEXT 6.11.2006 & TAXUD Taric DatabaseTab. Ref. ATQ 2007 2009 Financial StatementPierderea totală de venituri în comparaţie cu absenţa contingentelor tarifare autonome: 65 956 562 EUR net.

[1] JO C […], […], p. […].

[2] JO L 253, 11.10.1993, p. 1. Regulament astfel cum a fost modificat ultima dată prin Regulamentul (CE) nr. 1875/2006 (JO L 360, 19.12.2006, p. 64).

[3] JO L 17, 21.1.2000, p. 22.

[4] În ceea ce priveşte resursele proprii tradiţionale (taxe agricole, cotizaţii pentru zahăr, taxe vamale), sumele indicate trebuie să fie sume nete, şi anume sume brute după deducerea a 25% reprezentând cheltuieli de colectare.